
Определение №63/04.06.2015 по ч. нак. д. №730/2015 на ВКС, НК, II н.о.
 


 	
	В И М Е Т О Н А Н А Р О Д А	
	 	
	Върховен касационен съд на Република България, Второ наказателно отделение, в закрито съдебно заседание на втори юни през две хиляди и петнадесета година в състав:	
	 	
	 ПРЕДСЕДАТЕЛ: Лидия Стоянова	
	 	
	 ЧЛЕНОВЕ: 1. Жанина Начева	
	 	
	 2. Галина Тонева	
	 	
	като разгледа докладваното от съдия Ж. Начева …касационно частно дело № 730 по описа за. ... 2015 г., за да се произнесе, взе предвид следното:	
	 	
	Настоящето производство е образувано на основание чл. 44, ал. 1 НПК по повод разпореждане от 29.04.2015 г. по н. ч. д. № 448/2015 г. на Специализирания наказателен съд, с което е повдигнат спор за подсъдност.	
	 	
	Прокурорът от Върховна касационна прокуратура е изразил становище, че с оглед повдигнатото обвинение на П. Б. В. за престъпление по чл. 214, ал. 1 НК, компетентен да разгледа делото е Софийският районен съд.	
	 	
	Върховният касационен съд, за да се произнесе, взе предвид следното:	
	 	
	С разпореждане от 9.04.2015 г. по н. ч. д. № 2225/2015 г. Софийският районен съд е приел, че делото не му е подсъдно, поради което го е изпратил на Специализирания наказателен съд. Изложил е съображения, че защитникът е поискал препращане на молбата на Специализирания наказателен съд, тъй като делото било изпратено на Специализираната прокуратура. 	
	 	
	С разпореждане от 29.04.2015 г. по н. ч. д. № 448/2015 г. Специализираният наказателен съд е приел, че с оглед разпоредбата на чл. 368, ал. 2 НПК съответният съд да се произнесе по молбата е съдът, който поначало е компетентен да разгледа делото. Затова при обвинение на П. Б. В. за престъпление по чл. 214, ал. 1 вр. чл. 26, ал. 1 НК, компетентен е Софийският районен съд. 	
	 	
	Върховният касационен съд намира, че мотивите на Специализирания наказателен съд са напълно законосъобразни. 	
	 	
	В съответствие с изискванията на чл. 368, ал. 2 НПК и предвид повдигнатото обвинение по чл. 214, ал. 1 вр. чл. 26, ал. 1 НК по молбата следва да се произнесе Софийският районен съд, който е компетентен да разглежда и решава делото по същество с оглед правилата за подсъдността.	
	 	
	По изложените съображения Върховният касационен съд на основание чл. 44 НПК	
	 	
	 ОПРЕДЕЛИ:	
	 	
	ИЗПРАЩА н. ч. д. № 448/2015 г. по описа на Специализирания наказателен съд (прекратено) за разглеждане на Софийския районен съд.	
	 	
	Препис от определението да се изпрати на Специализирания наказателен съд за сведение.	
	 	
	Настоящето определение не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ:	

